Βάλτερ Μπάγερ | 12 Sep 16 | Posted under: Ευρωπαϊκή Ένωση , Aριστερά\nΕίναι αλήθεια ότι η δική μας αριστερά, η αριστερά του μετασχηματισμού, έχει κάνει προόδους σε πολλές χώρες -στην Ισπανία, την Ελλάδα, την Ιρλανδία- και ότι το Κόμμα της Ευρωπαϊκής Αριστεράς, που ιδρύθηκε μόλις πριν από μια δεκαετία, αποτελεί σημαντική κατάκτηση. Ωστόσο, έχει ακόμη μια αδυναμία: την απουσία ενός κοινού σχεδίου για την Ευρώπη που να κινητοποιεί. Χωρίς αυτό η αριστερά δεν θα καταφέρει να αλλάξει το συσχετισμό των δυνάμεων σε ευρωπαϊκό επίπεδο, γεγονός το οποίο έχει αρνητικές συνέπειες σε εθνικό επίπεδο. Το παράδειγμα της Ελλάδας ήταν η δοκιμή.\nΣτα μισά της μάχης είναι εύκολο να είναι κανείς υπερβολικά αισιόδοξος για το συσχετισμό των δυνάμεων.\nΟι αριθμοί, όμως, δείχνουν την αλήθεια. Σε εννέα ευρωπαϊκές χώρες στις οποίες έγιναν εκλογές το 2015, τα κόμματα της ριζοσπαστικής αριστεράς σημείωσαν ποσοστό 11%, την ώρα που τα δεξιά εθνικιστικά και αυταρχικά κόμματα έλαβαν 22% των ψήφων και, στην πιο ακραία περίπτωση, κέρδισαν τις προεδρικές εκλογές στην Πολωνία.\nΤα αποτελέσματα αυτά δείχνουν την πόλωση του πολιτικού τοπίου ως αποτέλεσμα της κρίσης. Δείχνουν, επίσης, ότι το στρατόπεδο με τη μεγαλύτερη δυναμική, τουλάχιστον σε ευρωπαϊκό επίπεδο, είναι εκείνο της ριζοσπαστικής δεξιάς.\nΕπιπλέον, η άνοδος των ακροδεξιών κομμάτων σε όλα τα μήκη και πλάτη της ΕΕ υποδεικνύει ότι δεν έχουμε να κάνουμε με ένα σύνολο δυσάρεστων, πλην όμως μεμονωμένων, γεγονότων στην Αυστρία, την Ουγγαρία, τη Γαλλία, κ.λπ., αλλά με μια ευρωπαϊκή στροφή προς τα δεξιά, η οποία επηρεάζει και τα κεντρώα κόμματα, όπως για παράδειγμα εδώ στη Γαλλία, και η οποία εκφράζει μια ποιοτική διαφορά: ότι όλα τα προαναφερθέντα κόμματα μοιράζονται την αντίθεσή τους στην ευρωπαϊκή ολοκλήρωση.\nΕπομένως, έχουμε να κάνουμε με μια διπλή πρόκληση που δεν πρέπει να βλέπουμε απλουστευτικά: η αριστερά έχει να αντιμετωπίσει και τον αυταρχικό νεοφιλελευθερισμό, ο οποίος παρουσιάζεται και πάλι ως η μοναδική λύση (όπως στην περίφημη φράση ΤΙΝΑ: ThereIsNoAlternative) και τη ριζοσπαστική δεξιά, η οποία ενδύεται το μανδύα ενός αναγεννημένου εθνικισμού που δεν αφορά μόνο μεμονωμένες χώρες, αλλά ισχυρίζεται ότι εκπροσωπεί μια καλύτερη ευρωπαϊκή τάξη.\nΠώς τοποθετούμαστε απέναντι σε αυτή τη μάχη, που είναι αληθινή και αποκρυσταλλώνεται σε έναν δεξιό δικομματισμό σε ευρωπαϊκή κλίμακα;\nΠρώτα απ’ όλα, πρέπει να επισημάνουμε ότι η Συνθήκη του Μάαστριχτ και η Ευρωπαϊκή Οικονομική και Νομισματική Ένωση, καθώς και το Δημοσιονομικό Σύμφωνο, δεν υπήρξαν ποτέ αριστερά προγράμματα. Γιατί θα έπρεπε η αριστερά να υπερασπίζεται ένα σύστημα συνθηκών και θεσμών τα οποία πολεμούσε από τη στιγμή που δημιουργήθηκαν;\nΩστόσο, η Ευρωπαϊκή Ένωση δεν είναι μόνο μια ζώνη ελεύθερων ανταλλαγών με ένα κακό ενιαίο νόμισμα. Η Ευρωπαϊκή Ένωση συνιστά και σύστημα διεθνών σχέσεων οι οποίες καθιερώθηκαν ως αποτέλεσμα του Ψυχρού Πολέμου, τον οποίο τελικά κέρδισε η Δύση.\nΤο σύστημα αυτό είναι αναμφίβολα ιεραρχικό, αδιαφανές και έντονα αντιδημοκρατικό. Όμως, αυτός είναι ο καπιταλισμός, ή ο ιμπεριαλισμός, αν προτιμάτε. Μας απογοητεύει μόνο αν έχουμε πιστέψει σε αυτόν.\nΟπότε, ποιες στρατηγικές εναλλακτικές λύσεις διαθέτουμε;\nΩς αφετηρία, ας μην έχουμε αυταπάτες για την Ευρώπη μετά τη διάλυση της ΕΕ. Γιατί δεν πρόκειται να είναι ένα ειδυλλιακό μέρος όπου οι χώρες, που θα έχουν επιτέλους απελευθερωθεί από τον βραχνά των Βρυξελών, θα συνυπάρχουν ειρηνικά η μια πλάι στην άλλη, μέσα από διαδικασίες διαπραγματεύσεων και συνεργασιών.\nΑυτή η ‘νέα Ευρώπη’ θα μοιάζει, αντιθέτως, με την παλιά Ευρώπη του μεσοπολέμου, που ήταν διχασμένη από τις αντιπαλότητες των Μεγάλων Δυνάμεων, οι οποίες εμπλέκονταν στις ελάσσονες αντιπαραθέσεις των μικρών εθνών-κρατών. Ειδικά στην Κεντρική Ευρώπη όπου τα σύνορα, που καθορίστηκαν μετά τον Πρώτο Παγκόσμιο Πόλεμο, είναι ακόμη ρευστά εξαιτίας της πολυεθνικής σύνθεσης των εν λόγω εδαφών. Όπως για παράδειγμα, το Νότιο Τιρόλο, η Γερμανική Σουδητία, η Τρανσυλβανία κ.ά., γεγονός που καθιστά παράλογη την εφαρμογή της αρχής των εθνοτήτων. Ο εμφύλιος πόλεμος στην Ουκρανία αυτό επιβεβαιώνει.\nΓια να το πω διαφορετικά, η διάλυση της ΕΕ θα ωφελήσει την αριστερά μόνο αν θεωρήσουμε ότι τα μεγάλα προβλήματα που αντιμετωπίζουν οι κοινωνίες θα επιλύονταν καλύτερα σε μια Ευρώπη των 28, των 35, ή και των 50 διαφορετικών εθνικών νομισμάτων, εθνών-κρατών και συνοριακών καθεστώτων. Αλλά κάτι τέτοιο δεν μου φαίνεται πειστικό.\nΕπομένως, πώς πρέπει να βαδίσουμε μεταξύ της Σκύλλας και της Χάρυβδης, ανάμεσα στον αφελή ευρωπαϊσμό και στην αποδοχή του εθνικισμού;\nΓια μένα, το ζήτημα της Ευρώπης τίθεται καταρχήν με όρους στρατηγικής και όχι ως ζήτημα ιδεολογίας. Δεν έχουμε τόση ανάγκη από το σχέδιο μιας ιδανικής και προκατασκευασμένης Ευρώπης, στην οποία διατρέχουμε τον κίνδυνο να είμαστε διαιρεμένοι αντί να εμπνεόμαστε. Δηλαδή, ή από τους αγώνες των λαών θα προκύψει μια δημοκρατική και κοινωνική Ευρώπη, ή δεν θα υπάρξει Ευρώπη.\nΜε αυτή την προοπτική, χρειαζόμαστε ορισμένα σημεία αναφοράς για μια ευρωπαϊκή στρατηγική. Το κριτήριο για την επιλογή μιας τέτοιας ενωτικής στρατηγικής είναι ότι μας επιτρέπει να ανταποκρινόμαστε καλύτερα στις πολιτικές απαιτήσεις οι οποίες είναι, προφανώς, διαφορετικές για την κάθε χώρα και την κάθε περιοχή.\nΕπομένως, η πρότασή μου περιλαμβάνει τρία σημεία:\n1. Συμφωνούμε όλοι ότι η Ευρωπαϊκή Ένωση έχει μέλλον μόνο αν εγκαταλειφθεί η πολιτική της λιτότητας. Αυτό επιβάλει ο κοινός νους. Αλλά, πώς επιτυγχάνεται αυτό; Απαιτείται διάλογος χωρίς ταμπού. Για παράδειγμα, σε άρθρο του στους FinancialTimes πριν από λίγες μέρες, ο Τζόζεφ Στίγκλιτς πρότεινε την αντικατάσταση του ενιαίου νομίσματος από ένα σύστημα που αποκαλεί «ευέλικτο ευρώ», με ένα σκληρό, ας πούμε, «ευρώ για τις χώρες του Βορρά» και ένα πιο αδύνατο «ευρώ για τον Νότο». Γιατί όχι;\nΠροσθέτει όμως ότι: «οι καλές νομισματικές διευθετήσεις δεν μπορούν να εγγυηθούν την ευημερία. Οι λανθασμένες οδηγούν σε ύφεση και οικονομική κρίση». Με άλλα λόγια, το νομισματικό σύστημα μπορεί να αλλάξει, αλλά τα προβλήματα θα παραμένουν γιατί οι απαιτούμενες αλλαγές χρειάζονται περισσότερες κινήσεις και την καθιέρωση, μεταξύ άλλων: «μιας κοινής τραπεζικής ένωσης, κυρίως την εγγύηση των καταθέσεων όλων των κρατών-μελών, κανόνες περικοπών των εμπορικών πλεονασμάτων και ευρωομολόγων ή κάποιον παρεμφερή μηχανισμό αμοιβαίας κάλυψης του χρέους. Η νομισματική πολιτική θα πρέπει να εστιάζει περισσότερο στην ανεργία, την ανάπτυξη και τη σταθερότητα, και όχι μόνο στον πληθωρισμό». Αυτό μας οδηγεί στο δεύτερο σημείο:\n2. Όλο αυτό μπορεί να επιτευχθεί μόνο στη βάση μιας ισχυρής ευρωπαϊκής αλληλεγγύης. Η αριστερά πρέπει να την προωθήσει και να την ενισχύσει! Πρέπει όλοι/ες μας να επωμιστούμε αυτή την ευρωπαϊκή ευθύνη. Και πρέπει να παραδεχτούμε με ειλικρίνεια ότι δεν αρθήκαμε στο ύψος των περιστάσεων την ώρα που η ελληνική κυβέρνηση έδινε τη μεγάλη μάχη με τους θεσμούς. Η πανευρωπαϊκή προοπτική δεν είναι η μόνη πιθανή. Πρέπει να απορρίψουμε την ψευτοδιχοτόμηση, κυρίως μεταξύ της ιδέας της ευρωπαϊκής ολοκλήρωσης και του εθνικού αυτοπροσδιορισμού. Επιθυμούμε μια Ευρώπη στην οποία το πρόγραμμα της Θεσσαλονίκης να μπορεί να υλοποιείται από μια δημοκρατικά εκλεγμένη κυβέρνηση! Μια Ευρώπη που σέβεται τη δημοκρατική κυριαρχία κάθε λαού. Αυτό είναι το θέμα! Μόνο έτσι μπορεί η Ευρώπη να αποκαλείται δημοκρατική.\n3. Ωστόσο, απέναντι στον παγκοσμιοποιημένο καπιταλισμό, ένα από τα κέντρα του οποίου είναι η Ευρώπη, η λαϊκή κυριαρχία μπορεί να ισχύσει μόνο αν, πέρα από την εθνική της έκφραση, έχει και ευρωπαϊκό χαρακτήρα.\nΧωρίς υπεραπλουστεύσεις, η καρδιά κάθε δημοκρατίας είναι ο κοινοβουλευτισμός, ο οποίος κατακτήθηκε μέσα από εθνικές επαναστάσεις αλλά δεν έχει ακόμη κυριαρχήσει σε ευρωπαϊκό επίπεδο. Αυτό το ευρωπαϊκό έλλειμμα λειτουργεί εις βάρος και των εθνικών κοινοβουλίων, η εξουσία των οποίων καταργείται από σωρεία εθνικών και ευρωπαϊκών γραφειοκρατιών που διέπουν τις διακυβερνητικές διαδικασίες.\nΓι’ αυτόν το λόγο, θα ήθελα να δω μια αριστερά που αγωνίζεται για ένα ολοκληρωμένο Ευρωπαϊκό Κοινοβούλιο, ένα κοινοβούλιο εκλεγμένο με καθολική και ισότιμη ψηφοφορία, που διαθέτει όλη την ευρωπαϊκή νομοθετική εξουσία και δεν την ασκεί εις βάρος των εθνικών κοινοβουλίων, αλλά στη βάση της συνετής και διαφανούς κατανομής της εξουσίας η οποία θεμελιώνεται σε ένα δημοκρατικό σύνταγμα.\nΕίναι γεγονός ότι η ΕΕ τίθεται σήμερα υπό αμφισβήτηση. Με οδηγό την ιστορία του περασμένου αιώνα και τα προβλήματα που τίθενται σήμερα, η αριστερά δεν μπορεί παρά να πρωταγωνιστεί στο αίτημα της ευρωπαϊκής ολοκλήρωσης.\nΌμως, προκειμένου η ιδέα της ειρηνικής ευρωπαϊκής ολοκλήρωσης να προστατευθεί από τον αναπτυσσόμενο εθνικισμό, πρέπει να την επανεφεύρουμε.\nΗ Ευρωπαϊκή Ένωση ή θα είναι κοινωνική ή θα είναι άχρηστη. Η ΕΕ ή θα εκδημοκρατιστεί ή θα απαξιωθεί. Ή θα είναι ειρηνική ή θα διαλυθεί.\nΑπέναντι σε αυτό το δίλημμα, δεν είναι η ιδέα της ευρωπαϊκής ενότητας που πρέπει να τολμήσουμε να απορρίψουμε, αλλά το νεοφιλελεύθερο και αυταρχικό πλαίσιο των θεσμών και των συνθηκών μέσα από τις οποίες αυτή η ιδέα έχει υλοποιηθεί.


Σωτηρίου: Απολαμβάνω κάθε στιγμή στον ΟΦΗ | athlitiko\nΣωτηρίου: Απολαμβάνω κάθε στιγμή στον ΟΦΗ\nΟΦΗ | 9 Μαρτίου 2020, 19:56\nΕκ' των βασικών πρωταγωνιστών της φετινής πορείας του ΟΦΗ στο πρωτάθλημα. Ο τερματοφύλακας Δημήτρης Σωτηρίου αγωνίσθηκε στα 25 από τα 26 ματς της κανονικής διάρκειας του πρωταθλήματος (μόνο στο ένα παιχνίδι με την ΑΕΛ απουσίασε) και διανύει την πιο "γεμάτη" σεζόν στην καριέρα του.\nΟ έμπειρος τερματοφύλακας παραχώρησε συνέντευξη στον τηλεοπτικό σταθμό Star Κεντρικής Ελλάδος, στην οποία μίλησε για…\nΤο αν είναι η καλύτερη σεζόν στην καριέρα του: «Πρακτικά θεωρώ πως είναι γιατί πέρα από τις συμμετοχές και την δική μου συμβολή όπως και των άλλων παιδιών, καταφέραμε κάτι πολύ όμορφο για την ομάδα μας, να βγούμε στην Ευρώπη μετά από 20 χρόνια. Είμαι πολύ περήφανος για αυτό όπως και όλοι οι συμπαίκτες μου. Θέλω να τονίσω το εξής πως η ατομική διάκριση έρχεται μέσα από την ομαδική και ένας παίκτης δεν μπορεί να κάνει τίποτα μόνος του χωρίς την βοήθεια των συμπαικτών του.»\nΤο πως μπορεί ένας τερματοφύλακας να βελτιωθεί: «Δεν υπάρχει μυστικό, ούτε μαγικό ραβδάκι. Το δικό μου μυστικό είναι η αυτοπεποίθηση που πρέπει να έχει κάθε παίκτης, η συνεχής δουλειά για να βελτιώνεσαι καθημερινά. Για να συμβεί αυτό, πρέπει να αγαπάς αυτό που κάνεις και να ζεις για αυτό. Εγώ αυτό κάνω και θα συνεχίσω να το κάνω.»\nΤον φετινό ΟΦΗ: «Πέρυσι ήταν μια μεταβατική χρονιά, σωθήκαμε στο τελευταίο λεπτό. Φέτος, θέλαμε να είμαστε η έκπληξη του φετινού πρωταθλήματος, όσον αφορά την εικόνα που θα βγάλουμε αλλά και το βαθμολογικό. Πετύχαμε και τα δύο όμως έχουμε ακόμα συνέχεια καθώς υπάρχουν τα πλέι οφ. Η κατηγορία μας έζησε ξανά, μας ένιωσε ξανά και επετεύχθη ο στόχος που είχαμε βάλει στην αρχή.»\nΤην ποιότητα των παικτών μεσοεπιθετικά: «Σίγουρα υπάρχει ποιότητα και στους ξένους όμως η προσπάθεια είναι συνολική. Κρατήθηκε ένας σημαντικός κορμός από την περσινή ομάδα, προστέθηκαν κάποια παιδιά και είναι ομαδική προσπάθεια. Ο ΟΦΗ προσπάθησε να παίξει ένα κυριαρχικό ποδόσφαιρο, ποδόσφαιρο δημιουργίας και κατοχής και στην ουσία το καταφέραμε σε πολύ μεγάλο βαθμό. Δεν ήταν μόνο η ποιότητα των ξένων παικτών, υπάρχουν Έλληνες με μεγάλη εμπειρία.»\nΤην διοίκηση του ΟΦΗ: «Αναμφισβήτητα το έχουν πετύχει οι άνθρωποι που βρίσκονται στην ομάδα, δεν θα ήθελα να συγκρίνω τον ΟΦΗ του σήμερα. Έχουν αλλάξει πολλά πράγματα, το ποδοσφαιρικό τμήμα έχει προοδεύσει εντός και εκτός γηπέδων. Πρωτοτυπούμε σε πολλά πράγματα, είναι ένα υγιές περιβάλλον και η μόνη του ασχολία είναι πως θα μπορεί να βελτιώνεται ατομικά και ομαδικά. Είμαι τυχερός που ανήκω σε αυτό το περιβάλλον και το χαίρομαι ιδιαίτερα.»\nΤον σοβαρό τραυματισμό του στον Πλατανιά: «Στο Ελληνικό ποδόσφαιρο δεν μπορεί να προχωρήσει ένας παίκτης αν δεν μάθει να παλεύει με τις δυσκολίες. Στα τέλη της χρονιάς είχα έναν τραυματισμό που με πήγε πίσω όμως ο Λεβαδειακός μου έδωσε την ευκαιρία να ενταχθώ στο ρόστερ του. Το τάιμινγκ δεν με ευνόησε και δεν μπόρεσα να βοηθήσω την ομάδα όσο θα ήθελα. Έκανα κάποια παιχνίδια καλά, έπρεπε να αλλάξω παραστάσεις και ο ΟΦΗ μου έδωσε την ευκαιρία και είμαι εδώ που είμαι εδώ τώρα.»\nΤο όνειρο συμμετοχής στην Εθνική ομάδα: «Η Εθνική ομάδα είναι τεράστιο κεφάλαιο και τεράστια τιμή. Έχω περάσει από τις μικρές εθνικές ομάδες και μόνο τιμή και περηφάνια μπορεί να νιώθει κάποιος. Αν έρθει κάτι θα είναι καλοδεχούμενο. Όμως χωρίς την διάκριση της ομάδας, κανένας δεν μπορεί να πετύχει κάτι. Μακάρι να έρθει κάτι στο μέλλον, υπάρχει υγεία και νιώθω ότι μπορώ να δώσω ακόμα περισσότερα στον ΟΦΗ.»\nΓια το αν έχει πρότυπο κάποιον τερματοφύλακα: «Πρότυπα δεν υπάρχουν, παρακολουθώ ποδόσφαιρο, παίρνω ιδέες, έχω οπτική επαφή με διάφορα πρωταθλήματα και το πως παίζεται η θέση που έχει εκσυγχρονιστεί. Διαβάζω, είμαι ενημερωμένος και προσπαθώ να εξελίσσομαι μέσα από αυτό. Υπάρχουν 2-3 τερματοφύλακες που αποτελούν πρότυπο, ο Τερ Στένγκεν της Μπαρτσελόνα, ο Έμερσον της Σίτι, ο Νόιερ της Μπάγερν είναι οι κορυφαίοι στον κόσμο.»\nΤο μέλλον του στον ΟΦΗ: «Έχω συμβόλαιο για έναν χρόνο ακόμα. Απολαμβάνω κάθε στιγμή στον ΟΦΗ, νιώθω πολύ καλά και το δείχνουν τα αποτελέσματα και η εικόνα. Έχω όρεξη, νιώθω δυνατός και θέλω να εξελιχθώ και να βελτιωθώ. Έχω να δώσω πολλά στον ΟΦΗ και ευελπιστώ να το κάνω.»\nΤους αγώνες κεκλεισμένων των θυρών λόγω του κορωνοϊού: «Η ομάδα μας εξωαγωνιστικά πρωτοτυπεί σε πολλά πράγματα, δεν έχουμε ασχοληθεί με την διαιτησία, είμαστε έξω από όλα αυτά. Εμείς κοιτάζουμε μόνο πως θα βελτιώσουμε το προϊόν, πως θα βελτιωθούμε και πως θα εξελιχθούμε σε κάθε επίπεδο. Είμαστε πολύ φιλόξενοι, φιλοξενούμε κάθε ομάδα και είναι ένα πρότζεκτ, ξένο προς τα ελληνικά δεδομένα. Η βία και τα επεισόδια είναι καταδικαστέα, τα καταδικάζουν όλοι οι υγιείς άνθρωποι. Μακάρι να είναι δύο εβδομάδες γιατί ποδόσφαιρο χωρίς κόσμο, δεν είναι τόσο όμορφο. Δεν μπορούμε να κάνουμε κάτι πάνω σε αυτό, είναι θέμα υγείας και εύχομαι να κρατήσει μόνο 15 ημέρες.»


Home Ομορφιά Καθαρισμός προσώπου: 6 λάθη που κάνεις!\nΛάθος #1: ΚΑΚΟ TIMING\nΑν στα 5 λεπτά που διαθέτεις για να κάνεις ντους, πρέπει να καθαρίσεις και το πρόσωπό σου, τότε πόσες πιθανότητες έχεις να το κάνεις σωστά; Ελάχιστες. Το πιο πιθανό είναι να ρίξεις νερό στο πρόσωπο και να κάνεις ένα επιπόλαιο πέρασμα προϊόντος, αφού το μυαλό σου θα είναι σε όσα σε περιμένουν μετά. Ο καθαρισμός απαιτεί ελάχιστο χρόνο και προσοχή, αλλά καλό είναι ο χρόνος αυτός να αφιερώνεται αποκλειστικά στο πρόσωπο, όχι σε μαλλιά και σώμα.\nΛάθος #2: ΥΨΗΛΕΣ ΘΕΡΜΟΚΡΑΣΙΕΣ\nΟι περισσότερες γυναίκες που χρησιμοποιούν τζελ δίνουν ελάχιστη προσοχή στη θερμοκρασία του νερού. Όμως, το πιο αποτελεσματικό προϊόν καθαρισμού δεν είναι άλλο από τον ατμό. Αξιοποίησε τις θαυματουργές του ιδιότητες φροντίζοντας το νερό να είναι ζεστό και όχι καυτό, γιατί έτσι θα αφυδατωθείς. Μάλιστα, αφού ξεβγάλεις το προϊόν που εφαρμόζεις, χρησιμοποίησε ως «τελευταίο χέρι» κρύο νερό, που καταπραΰνει την επιδερμίδα και την αφήνει σφριγηλή.\nΛάθος #3: DOUBLE SCORE\nΑν το μακιγιάζ που συνήθως υιοθετείς απέχει πολύ από το natural look και αν είσαι οπαδός του δόγματος «όσο πιο πολλά τόσο πιο καλά», τότε ο καθαρισμός μετά χρειάζεται να είναι διπλός. Ένα απλό και γρήγορο πέρασμα δεν μπορεί να αφαιρέσει ούτε τα μισά από τα προϊόντα που έχεις χρησιμοποιήσει. Το ιδανικό είναι αρχικά να χρησιμοποιείς το αγαπημένο σου προϊόν και να συνεχίζεις με μια συσκευή καθαρισμού, που αφήνει την επιδερμίδα πεντακάθαρη.\nΛάθος #4: ΚΑΝΕΙΣ ΥΠΕΡΒΟΛΕΣ\nΑν στο ντουλάπι του μπάνιου σου συνυπάρχουν ένα απλό απολεπιστικό, ένα απολεπιστικό με οξέα φρούτων, ένα σφουγγάρι καθαρισμού και μια συσκευή, και αν όλα αυτά τα χρησιμοποιείς μαζί και μάλιστα συχνά, τότε ναι, το παρακάνεις. Είπαμε, όλες έχουμε ανάγκη από τη συχνή ανανέωση των κυττάρων, αλλά πρέπει να γίνεται με μέτρο και χωρίς να αφυδατώνεται το δέρμα. Μία φορά την εβδομάδα είναι αρκετή για να αφαιρείς τα νεκρά κύτταρα από την επιδερμίδα σου.\nΛάθος #5: ΠΕΡΙΟΔΟΣ ΑΚΜΗΣ\nΗ συγκεκριμένη συμβουλή αφορά αποκλειστικά τις γυναίκες που υποφέρουν από ακμή ενηλίκων. Αν λοιπόν έχεις σπυράκια σε συγκεκριμένα σημεία, όπως για παράδειγμα στο πιγούνι ή το μέτωπο, να χρησιμοποιείς το εξειδικευμένο καθαριστικό που σου έχει υποδείξει ο δερματολόγος σου σε αυτά τα σημεία και όχι σε ολόκληρο το πρόσωπο, γιατί το μόνο που θα καταφέρεις θα είναι να αφυδατώσεις την επιδερμίδα σου. Αντιθέτως, το υπόλοιπο πρόσωπο διατήρησέ το ενυδατωμένο μένα πιο απαλό καθαριστικό προϊόν.\nΛάθος #6: ΙΔΑΝΙΚΗ ΠΟΣΟΤΗΤΑ\nΣτην περίπτωση του καθαρισμού, η ποσότητα δεν είναι εκείνη που εξασφαλίζει την αποτελεσματικότητα. Για τα περισσότερα προϊόντα, με εξαίρεση συνήθως εκείνα που χρειάζονται νερό, η ποσότητα που απαιτείται είναι ελάχιστη. Αξιοποίησε λοιπόν σωστά αυτήν την ελάχιστη ποσότητα κάνοντας ελαφρύ μασάζ με κυκλικές κινήσεις, οι οποίες θα γίνονται πιο πιεστικές σε σημεία όπως οι κρόταφοι, ώστε να χαλαρώσεις και να απελευθερώσεις τη συσσωρευμένη ένταση της ημέρας.\nTags: γυναίκακαθαρισμόςΚαθαρισμός προσώπου: 6 λάθη που κάνεις!λάθηομορφιάπροϊόνταπρόσωπο


Συνέντευξη τύπου τη Δευτέρα 27 Νοεμβρίου 2017, στις 12μ.μ. στα πλαίσια της παραλαβής του φυσικού αντικειμένου της προγραμματικής σύμβασης «Δημιουργία Αποκεντρωμένων Συστημάτων Τροφοδοσίας Φυσικού Αερίου στην Περιφέρεια Δυτικής Ελλάδας»\nΣτα πλαίσια της παραλαβής του φυσικού αντικειμένου της προγραμματικής σύμβασης «Δημιουργία Αποκεντρωμένων Συστημάτων Τροφοδοσίας Φυσικού Αερίου στην Περιφέρεια Δυτικής Ελλάδας», θα παραχωρηθεί συνέντευξη τύπου τη Δευτέρα 27 Νοεμβρίου 2017, στις...\nΣυνάντηση εργασίας για την Κοινωνική και Αλληλέγγυα Οικονομία (Κ.ΑΛ.Ο) πραγματοποιήθηκε σήμερα Παρασκευή 24 Νοεμβρίου 2017 στην Περιφέρεια Δυτικής Ελλάδας, δεδομένου έχει εντάξει στο στρατηγικό σχεδιασμό της την Κοινωνική και Αλληλέγγυα...\nΗ Διεύθυνση Αγροτικής Οικονομίας και Κτηνιατρικής της Π.Ε. Αιτωλοακαρνανίας ενημερώνει τους ενδιαφερόμενους παραγωγούς, ότι ολοκληρώθηκε σήμερα η διαδικασία ανάρτησης πληρωμής μετά ενστάσεων για το έτος εφαρμογής 2013 της Δράσης 1.2...\nΈργο: «Συντήρηση – αποκατάσταση ζημιών, κοπή βλάστησης, καθαρισμοί τάφρων, πρανών ερεισμάτων στο Επαρχιακό Οδικό Δίκτυο του Νομού Αχαΐας\nΕυρωπαϊκός Προορισμός Αριστείας η Πάτρα - Διάκριση για τη Δυτική Ελλάδα στο διαγωνισμό EDEN\nΕνημερωτική Ημερίδα για Ταξιδιωτική Ιατρική\nΟ Banksy και τα ποντίκια του στο μετρό του Λονδίνου - Βίντεο


Google+ Το Ξέφωτο: Μπλουζάκια που κάνουν τις φωτογραφίες αστείες!\nΜπλουζάκια που κάνουν τις φωτογραφίες αστείες!\nΌταν ένα μπλουζάκι "χαλάει" μια φωτογραφία!


Μπούρμπος:«Θα μείνω στον ΟΦΗ μόνο αν ξεκαθαρίσουν τα 280.000 ευρώ που μου οφείλονται» | Αθλητισμός | Αρχείο | Cretalive.gr\nΟ Έλληνας μπακ ξεκαθάρισε πως δεν μπορεί να συζητήσει για νέο συμβόλαιο όσο υπάρχει αυτή η οφειλή\nΤις τελευταίες μέρες ο Χρήστος Μπούρμπος βρίσκεται σε συζητήσεις με τον ΟΦΗ για την παραμονή του στην ομάδα με τον παίκτη ωστόσο να αποκαλύπτει πως η ασπρόμαυρη ομάδα του χρωστάει 280.000 ευρώ και να υπογραμμίζει πως αν δεν βρεθεί λύση δεν συζητά για νέα συνεργασία.\nΜάλιστα o έμπειρος μπακ ο οποίος να σημειώσουμε ότι βρίσκεται στην Αθήνα αποκάλυψε πως έχει προτάσεις στα χέρια του, δίχως να αναφερθεί συγκεκριμένα, ωστόσο δεν είναι κρυφό πως θέλει να φορέσει ξανά την φανέλα της ΑΕΚ κάτι που είχε μεταφέρει και στον Νίκο Λυμπερόπουλο σε συζήτηση που είχαν πριν λίγες μέρες.\nΣε δηλώσεις του στην αθλητική εφημερίδα sportday, ο Χρήστος Μπούρμπος τόνισε: "Δεν γίνεται να συζητήσω για μια νέα συνεργασία, αν δεν ξεκαθαρίσει τι θα γίνει με το ποσό που μου οφείλεται και το οποίο είναι πολύ μεγάλο. Μιλάμε για ένα ποσό που αγγίζει τις 300.000 ευρώ, για την ακρίβεια είναι 280.000 ευρώ. Τρία χρόνια στην ομάδα κάνω υποχωρήσεις για τα χρήματα, αλλά δεν μπορεί να συνεχιστεί αυτό. Είπα στον κ. Πουλινάκη ότι θα συζητήσω να μείνω στην ομάδα, μόνο αν ξεκαθαρίσουμε τι θα γίνει με την οφειλή που υπάρχει στο πρόσωπο μου. Μου ζήτησε να περιμένω μερικές μέρες και αυτό κάνω. Θέλω πρώτα να ξεκαθαρίσει η κατάσταση με τον ΟΦΗ. Νιώθω καλά και αυτό που θέλω είναι να έχω την υγεία μου και να κάνω μια καλή χρονιά. Προτάσεις υπάρχουν και αυτό είναι καλό. Θα περιμένω μερικές μέρες και μετά θα αποφασίσω".


Oι λόγοι που θα σε απατήσει ένας Σκορπιός - ΤΑ ΝΕΑ\ntanea.gr > Χρηστικά & χρήσιμα > Oι λόγοι που θα σε απατήσει ένας Σκορπιός\nOι λόγοι που θα σε απατήσει ένας Σκορπιός\nΈχε τον νου σου γενικά και ειδικά\nTANEA Team 21 Φεβρουαρίου 2020 | 08:57\nΑν εσύ περιμένεις ότι ο σύντροφός σου είναι Σκορπιός άρα και πιστός, τότε κοιμάσαι τον ύπνο του δικαίου χωρίς να παίρνεις χαμπάρι τι πραγματικά συμβαίνει πίσω από την πλάτη σου. Αυτό πρακτικά σου δίνει τους λόγους για τους οπποίους θα σε κερατώσει ένας Σκορπιός.\nΔεν τον κάνεις να έχει μια πιο δημιουργική καθημερινότητα και αυτό συνεπάγεται ότι αρχίζει και αναζητά αλλού λόγους για να νιώθει ότι μπορεί να περάσει καλά. Αν το σεξ ειδικά δεν είναι καλό και δεν κάνει συχνά σεξ, εκεί να περιμένεις να κοιτάξει αλλού.\nΕίναι ευαίσθητο ζώδιο και αυτό πρακτικά σημαίνει ότι όσο άσχημα του μιλάς, τόσο πιο άσχημα θα σου συμπεριφερθεί. Μην ξεχνάς ότι ο Σκορπιός είναι το πιο εκδικητικό ζώδιο του ζωδιακού κύκλου και αυτό έχει ως αποτέλεσμα να σε εκδικηθεί σε ψυχολογικό επίπεδο.\nΤύπου του μιλάς άσχημα και νομίζεις ότι είσαι κάποιος ή κάποια; Θα πάει με άλλο άτομο.\nΤον κάνεις να νιώθει ανασφάλειες\nΑν νομίζεις ότι με το να τον κάνεις να ζηλέψει θα τον κάνεις και να κολλάει μαζί σου, τότε κάνεις μέγα λάθος. Ξενερώνει πολύ περισσότερο και από την ανασφάλειά του και τη ζήλια του μπορεί να σε κερατώσει για παν ενδεχόμενο.\nΌτι και καλά θα του πεις ότι πήγες με άλλον και θα σου πει ότι και αυτός το ίδιο, με αποτέλεσμα να νιώσεις ότι αυτός θα ένιωθε στην περίπτωση που τον κεράτωνες.\nΕίσαι του πολύ «μπλα μπλα»\nΟ Σκορπιός θέλει πράξεις και όχι μόνο λόγια του αέρα. Αυτό πρακτικά σημαίνει ότι θέλει να βλέπει ότι αυτά που του λες ότι νιώθεις, θα τα κάνεις όντως. Αν δηλαδή δεν είσαι ρομαντικός ενώ λες ότι είσαι, μην περιμένεις να μην αναζητήσει τον ρομαντισμό που υποτίθεται έχεις και σε άλλες πηγές.\nΓενικότερα να είσαι πιστός-η σε αυτά που του λες. Αλλά έχε τον νου σου. Δεν είναι και ο πιο αφοσιωμένος.


Dundees Bar and Grill (Μόντρεαλ, Καναδάς) - Κριτικές\nDundees Bar and Grill: Εστιατόρια στην περιοχή\nΕξειδικευμένα μουσεία, Ville-Marie\nΔραστηριότητες κοντά σε: Dundees Bar and Grill\nDundees Bar and Grill, Μόντρεαλ - Κριτικές\nDundees Bar and Grill\nΝο 46 από 226 Νυχτερινή ζωή - Μόντρεαλ\n2010 Crescent, Μόντρεαλ, Κεμπέκ H3G 2B8, Καναδάς\nΚαλό για μεσημεριανό\nΠολλοί λόγοι μας έφεραν στο Dundees. Η τελευταία μέρα στις διακοπές μας στο Μόντρεαλ, μόλις περάσαμε 3 ώρες στη γκαλερί τέχνης μέχρι το δρόμο, ώστε όλοι μας πεινούσαμε (2 ενήλικες, 2 νεαρά παιδιά εφήβων), έβρεχε, οπότε δεν θέλαμε να περάσουμε τον χρόνο περιπλανώμενοι να πάρει...υγρό και ο σύζυγός μου veggie πέθαινε για μια καλή πίτσα! Έβλεψε τον Dundees στη γωνία του Crescent και έτσι πήγαμε. Πολύ ελκυστική pub / εστιατόριο. Θα φανταστώ ότι θα έχει ένα καλό vibe το βράδυ, αξιοπρεπή μουσική. Καλή επιλογή μπύρας. Οι πίτσες ήταν πρόσφατα παρασκευασμένες, βάσεις λίγο παχιά για τη γεύση μου, αλλά η πίτσα Toscana που επέλεξα ήταν πολύ νόστιμη, άφθονες γαρνιτούρες, συμπεριλαμβανομένης μιας μεγάλης ποσότητας νόστιμου κοτόπουλου. Ομοίως, οι πίτσες της Μεσογείου και της Margherita ήταν καλές. Η κόρη μου είχε ένα τυρί burger. Το κρέας ήταν λίγο overcooked παρά ζητεί "ένα σημείο", αλλά ήταν εντάξει. Η ελληνική σαλάτα που παραγγείλαμε ως μίζα ήταν νόστιμη και φρέσκια. Η εξυπηρέτηση ήταν καλή, προσεκτική και άμεση. Θα ήμουν ευτυχής να φάω / πίνουν εκεί πάλι βάσει αυτής της εμπειρίας.Περισσότερα\nΥπέροχο μέρος μετά από ένα φρικτό μέρος\nΚλείσαμε αρχικά είχαν πάει κάπου αλλού, αλλά δεν μπορούσα να βρω service έτσι φύγαμε και πήγαμε εκεί. Εξαιρετική επιλογή, ήταν η 8η μας και ήταν υπέροχο φαγητό (φιλέτο) και η εξυπηρέτηση ήταν εξαιρετική, πραγματικά ευχάριστο μέρος για εμάς και θα ήθελα να επιστρέψω.\nΑρκετά καλό φαγητό μπαρ\nΉταν πολύ αργά και έτσι βρέχει δεν περάσαμε πολύ χρόνο ψάχνοντας για ένα μέρος για φαγητό κοντά στο ξενοδοχείο. Το Dundee είχε καλή επιλογή μενού. Η εξυπηρέτηση ήταν πολύ καλή. Το φαγητό ήταν καλό, αλλά δεν είναι άριστη. Οι τιμές ήταν εντάξει.\nΕίχαμε μια κουραστική μέρα στην πόλη του Κεμπέκ και πήραμε αργά στο Μόντρεαλ και ήταν δύσκολο να το βρούμε ένα μέρος για να φάτε ... μέχρι να φτάσουμε εδώ. Μοιράσαμε ένα εξαιρετικό πλάκα ψάρι με πατάτες και το προσωπικό ήταν ευχάριστο να εργαστούν με! Δεν...είναι εξαιρετική, αλλά υπέροχο και δούλεψε πολύ καλά για αυτά τα άτομα!Περισσότερα\nΤίποτα φανταχερό, αλλά ευχάριστα\nΜια ομάδα 12 μας φύγαμε μας ξενοδοχείο στην παλιά πόλη με καμία ιδιαίτερη θέση στο νου. Ο τύπος και gal ψάχναμε για καθοδήγηση, ανέφερε ότι θα θέλαμε απλώς να περπατήσετε μέχρι της Αγίας Αικατερίνης και δείτε αν μη τι άλλο, πραγματοποίησε έκκληση προς εμάς. Όλοι...ήταν απολαμβάνοντας την με τα πόδια και ο χρόνος παρέλθει γρήγορα και βρεθήκαμε εκεί. Δεν ήταν σε θέση να φιλοξενήσει γρήγορα το κόμμα μας. Φαινόταν να έχουν μια καλή επιλογή από μπύρες, διέταξε ο καθένας σύμφωνα με τη γεύση, το φαγητό ήταν πολύ καλό - κανείς δεν είχε κανένα παράπονο, το μεγαλύτερο μέρος της ομάδας έμεινα περίπου και συνέχισε να απολαύσετε την ατμόσφαιρα και την εταιρεία μέχρι αργά το βράδυ.Περισσότερα\nGreat burger!!! Καλό μέρος για να γνωρίσετε ανθρώπους! Πολύ απασχολημένο για το σαββατοκύριακο το λατρεύω την ποικιλία από μπίρες και ποτά! Ακριβώς στο κέντρο της δράσης στο Crescent St!!\nΑπλό και μεγάλη γωνιακή θέση και εξυπηρέτηση ...\nΣε ένα όμορφο απόγευμα στο μπαλκόνι και street τραπέζια ήταν τέλεια για τρώει, μπύρες και περαστικούς! Το μενού είναι απλό, μοναδικό και λίγο απ' όλα, συμπεριλαμβανομένων σπεσιαλιτέ της ημέρας ... Παρήγγειλα το γιγαντιαίο χάμπουργκερ με όλα τα είδη στολισμού! (Ζητήστε από μέτρια ψημένη χάμπουργκερ είναι...συνήθως κάνει υπεράριθμες κρατήσεις στο Μόντρεαλ ... Το μεγαλύτερο παράπονο είναι δυνατή μουσική ... Bon ευκαιρία!Περισσότερα\nΟργανώνουν την Τετάρτη το βράδυ\nΣταματήσαμε εδώ μετά από μια μέρα από την επίσκεψη στο μουσείο καλών τεχνών του Μόντρεαλ. Κάθεται γρήγορα και ήταν εκεί για happy hour που είναι 4-7. Μεγάλη προσφορά, καθώς είναι 2 για ένα κρασί, μπίρα και highballs. Έχουμε επίσης έτυχε να βρίσκονται εκεί που είναι...Τετάρτη βράδυ σανγκρία ( θα μπορούσε επίσης να είναι ημέρα αλλά ήμασταν εκεί μόνο κατά τη διάρκεια της νύχτας). Σανγκρία καράφες για όλη τη νύχτα για $20 αντί για $30. Η πρώτη διακομιστή μας βρήκε τους Pitcher και στη συνέχεια μόλις εξαφανίστηκε. Ποτέ δεν είδα να ξανά αλλά η αλλαγή βάρδιας συνέβη και το νέο πρόσωπο ήταν φανταστικό. Πήραμε καλή εξυπηρέτηση και εκείνος ήταν ένα κάρο τραπέζια. αλλαντικού σκάφους και καλαμάρι ήταν εκπληκτικό και το γεμάτο με Sangria ήταν τόσο νόστιμο. 3 Από εμάς ήμασταν εκεί για 3 ώρες και θα μπορούσε να είχε μείνει όλη τη νύχτα. Πολύ καλή τιμή για αυτό που παίρνεις για το αλλαντικού board. Πολλά τυριά και ανταποκρίνονται με βεβαιότητα και το καλαμάρι δεν ήταν βαριά παναρισμένων που μου αρέσει. Σίγουρα θα ξαναπήγαινα για happy hour!! Επίσης Μεγάλη βεράνταΠερισσότερα\nΠρώτο Montreal γεύμα\nCharlotte ήταν διακομιστή μας και παρείχε χρήσιμες συμβουλές για τα αξιοθέατα της περιοχής. Φαγητό σερβιριζόταν γρήγορα έστω και αν η τραπεζαρία ήταν σχεδόν πλήρης. Μεγάλα παράθυρα παρέχουν σαφή εικόνα των υπαίθριων δραστηριοτήτων.\nAu Train, Μίσιγκαν\nΜέση με υψηλές τιμές\nΠαρόλο που βρίσκεται σε μια εξαιρετική τοποθεσία, Crescent St, είναι λίγο υπερτιμημένο για μέτριο φαγητό και εμπειρία. Συνολική εμπειρία ήταν απογοητευτικό διότι οι προσδοκίες μας ήταν υψηλότερα με βάση την ατμόσφαιρα του τόπου.\nΚοντινά εστιατόριαΔείτε και τα 6.368 κοντινά εστιατόρια\nΚοντινά αξιοθέαταΔείτε και τα 1.066 κοντινά αξιοθέατα\nΔείτε και τα 165 κοντινά ξενοδοχείαΔείτε και τα 6.368 κοντινά εστιατόριαΔείτε και τα 1.066 κοντινά αξιοθέατα\nΛάβετε γρήγορα απαντήσεις από το προσωπικό του Dundees Bar and Grill και από προηγούμενους επισκέπτες.


Κοτζιάς: Εθνική θέση η σύνθετη ονομασία με γεωγραφική προέλευση | Economy 365\n14:34 | 8.1.2018\nH εθνική θέση έχει ήδη παρουσιαστεί το 2007-2008 και αφορά συνθέτη ονομασία με γεωγραφική προέλευση για χρήση έναντι όλων, είπε ο υπουργός Εξωτερικών Νίκος Κοτζιάς, σύμφωνα με πληροφορίες, στην τοποθέτησή του στο υπουργικό συμβούλιο υπό τον Αλέξη Τσίπρα, ενημερώνοντας για τις θέσεις με τις οποίες προσέρχεται η ελληνική πλευρά στις διαπραγματεύσεις με την ΠΓΔΜ για το ονοματολογικό.\nΣύμφωνα με πληροφορίες ο υπουργός Εξωτερικών Νίκος Κοτζιάς στην τοποθέτησή του είπε πως η εθνική θέση έχει ήδη παρουσιαστεί το 2007-2008 και αφορά σε συνθέτη ονομασία με γεωγραφική προέλευση για χρήση έναντι όλων.\nΕπίσης, σημείωσε πως η κυβέρνηση κληρονόμησε προβλήματα, καθώς στο παρελθόν η εξωτερική πολιτική λειτουργούσε με τη λογική του "δεν παίρνω πρωτοβουλίες και περιμένω πως κάποια στιγμή θα κερδίσω τα πάντα". Αυτό όμως, είπε ο κ. Κοτζιάς, πάντα σύμφωνα με τις ίδιες πληροφορίες, δεν αποτελεί σοβαρή στάση. Και πρoσέθεσε πως η κυβέρνηση αυτή είναι τολμηρή και σοβαρή και αυτό το αποδεικνύει καθώς έχει το θάρρος να προχωρήσει με συνέπεια στην επίλυση προβλημάτων.


Όλα στη μισή τιμή – Δεν είναι τυχαίο που ο ΣΑΡΑΦΗΣ βρίσκεται στην κορυφή εδώ και ένα αιώνα - Fans TrikalaWeb, News, Ειδήσεις, Webcam, Webtv\nΌλα στη μισή τιμή – Δεν είναι τυχαίο που ο ΣΑΡΑΦΗΣ βρίσκεται στην κορυφή εδώ και ένα αιώνα\nΈνας νέος μαραθώνιος εκπτώσεων ξεκίνησε στα καταστήματα ΣΑΡΑΦΗΣ. ‘Ολα τα είδη στη μισή τιμή. Eν μέσω πανδημίας; Ναι! Εν μέσω κρίσης ; Ναι! Γιατί όχι; Δεν είναι τυχαίο που ο ΣΑΡΑΦΗΣ βρίσκεται στην κορυφή εδώ και ένα αιώνα .\nhttps://fans.trikalaweb.com/wp-content/uploads/2021/02/29821-419418-013366-09881997-13937332-827488-5709208235-677586159612-5852.jpg 720 960 Admin https://fans.trikalaweb.com/wp-content/uploads/2020/09/fans.trikalaweb.png Admin2021-02-09 14:52:442021-02-09 14:52:44Όλα στη μισή τιμή – Δεν είναι τυχαίο που ο ΣΑΡΑΦΗΣ βρίσκεται στην κορυφή εδώ και ένα αιώνα\nΠήλιο: Πίσω από την καταγγελία που έφερε πρόστιμο... Τι περιμένει η Περιφέρεια Θεσσαλίας για να...


Ένα βήμα πριν την έγκριση: Το εμβόλιο που παρήγαγε «ισχυρά αποτελέσματα ανοσίας» στο 100% των συμμετεχόντων | Kefalonia Magazine\nΑρχική Άποψη Ένα βήμα πριν την έγκριση: Το εμβόλιο που παρήγαγε «ισχυρά αποτελέσματα ανοσίας»...\nΗ πρωτοποριακή τεχνολογία του θεωρείται και το μεγάλο πλεονέκτημά του, σε ότι αφορά την κούρσα για την ανακάλυψη του αντίδοτου στον κορωνοϊό\nΤα Βαλκάνια είναι η απτή απόδειξη ότι ο Sars-CoV-2 είναι ιδιαίτερα ανθεκτικός στο θερμό κλίμα και οι προσδοκίες για μια μεγάλη ύφεση πριν από την έλευση του δεύτερου (φθινοπωρινού) κύματος αποτιμώνται πια ως ψευδαισθήσεις. Το μοναδικό πραγματικό όπλο της ανθρωπότητας κατά του φονικού ιού αποδεικνύεται πια περίτρανα ότι δεν μπορεί να είναι άλλο από το εμβόλιο και στο back round της επιδημίας μαίνεται μια μάχη εταιριών – κολοσσών για την πρωτιά στην ανακάλυψη του. Αν υπήρχαν στοιχηματικές αποδόσεις για την εταιρία που θα παράξει πρώτη σε μαζικό βαθμό το εμβόλιο, αυτή τη στιγμή το ρόλο του φαβορί θα είχε η αμερικανική εταιρία βιοτεχνολογίας Moderna, με έδρα το Κέιμπριτζ της Μασαχουσέτης.\nΣύμφωνα με δημοσίευση της στο New England Journal of Medicine, το πειραματικό εμβόλιο της Moderna ενάντια στον κορωνοϊό παρήγαγε «ισχυρά αποτελέσματα ανοσίας» και στα 45 άτομα που εμβολιάστηκαν στο πλαίσιο των πρώιμων δοκιμών του. Κατά τη δοκιμή, κάθε συμμετέχων έλαβε δύο δόσεις, 25, 100 ή 250 μικογραμμαρίων. Όλοι τους ανέπτυξαν αντισώματα εξουδετέρωσης, κάτι που ασφαλώς εξελήφθη ως ιδιαίτερα ελπιδοφόρο από τους επιστήμονες. Μάλιστα, τα αντισώματα που ανέπτυξαν και οι 45 ήταν τετραπλάσια σε σχέση με ανθρώπους που έχουν νοσήσει και στη συνέχεια αναρρώσει από τον covid-19.\nΤο τελικό στάδιο των κλινικών δοκιμών για το πειραματικό εμβόλιο της εταιρίας θα ξεκινήσει στις 27 Ιουλίου, οπότε και η διαδικασία ανάπτυξης του θα περάσει από τη φάση 2 στη φάση 3, η οποία απέχει ένα βήμα από την έγκριση. Ο πρώτος στόχος της δοκιμής είναι να προληφθεί οποιοδήποτε σύμπτωμα του Covid-19. Στους δευτερεύοντες στόχους συγκαταλέγεται η πρόληψη της μόλυνσης από τον SARS-CoV-2.\nΣτην κλινική μελέτη θα συμμετάσχουν 30.000 άτομα. Οι μισοί εξ’ αυτών θα λάβουν μια πρώτη δόση 100 μικρογραμμαρίων του υποψήφιου εμβολίου την πρώτη ημέρα, και μια δεύτερη δόση 29 μέρες αργότερα. Οι υπόλοιποι συμμετέχοντες θα λάβουν placebo (εικονικό φάρμακο). Η δοκιμή θα είναι βέβαια χρονοβόρα – θα διαρκέσει ως την 27η Οκτωβρίου – και στην καλύτερη των περιπτώσεων το εμβόλιο θα παραχθεί μαζικά πριν από το τέλος του έτους.\nΗ τεχνολογία της Moderna ανήκει σε μια νέα κατηγορία εμβολίου που χρησιμοποιεί γενετικό υλικό, βασιζόμενη στο λεγόμενο αγγελιοφόρο RNA. Το γενετικό υλικό αξιοποιείται για την κωδικοποίηση των πληροφοριών που απαιτούνται για την ανάπτυξη της πρωτεϊνικής ακίδας του ιού μέσα στο ανθρώπινο σώμα, προκειμένου να προκληθεί ανοσοαπόκριση. Η πρωτεΐνη ακίδα είναι ένα μέρος του ιού, την οποία χρησιμοποιεί για να εισβάλει σε ανθρώπινα κύτταρα. Το πλεονέκτημα αυτής της τεχνολογίας είναι ότι παρακάμπτει την ανάγκη παραγωγής ιικών πρωτεϊνών στο εργαστήριο, εξοικονομώντας μήνες από τη διαδικασία τυποποίησης και βοηθώντας στην αύξηση της μαζικής παραγωγής.\nΚανένα εμβόλιο βάσει αυτής της πλατφόρμας δεν έχει λάβει έως σήμερα έγκριση από κανονιστική αρχή και η Moderna φιλοδοξεί ότι θα είναι η πρώτη που θα τα καταφέρει, εκτοξεύοντας παράλληλα στη στρατόσφαιρα τις μετοχές της. Πρόκειται για την εταιρία – πουλέν της ομοσπονδιακής κυβέρνησης των ΗΠΑ, η οποία έχει υποστηρίξει τις έρευνες με περίπου 500 εκατ. δολάρια.\nΓια τον Ντόναλντ Τραμπ, ημερομηνία – ορόσημο για την κυκλοφορία του εμβολίου, έστω σε τοπικό επίπεδο στις ΗΠΑ, είναι η 20η Νοεμβρίου, καθώς τότε θα διεξαχθούν οι αμερικανικές εκλογές, ωστόσο η εταιρία θα πρέπει μάλλον να υπερβάλλει εαυτόν για να τα καταφέρει\nΠροηγούμενο άρθροΓυμνάσιο-Λύκειο Μεσοβουνίων: Επιλέχθηκε για την πιλοτική εφαρμογή των “Εργαστηρίων Δεξιοτήτων”\nΕπόμενο άρθροΚεφαλονιά: Πόσα τέστ covid-19 έγιναν στην πρώτη πτήση από Αγγλία-Δείτε τι λένε μαρτυρίες


H ΘΕΣΜΙΚΗ ΖΗΤΗΣΗ ΕΡΓΑΣΙΑΣ ΜΕΣΩ ΤΩΝ ΚΟΙΝΩΝΙΚΩΝ ΕΠΙΧΕΙΡΗΣΕΩΝ ~ Το Αγκάθι\nH ΘΕΣΜΙΚΗ ΖΗΤΗΣΗ ΕΡΓΑΣΙΑΣ ΜΕΣΩ ΤΩΝ ΚΟΙΝΩΝΙΚΩΝ ΕΠΙΧΕΙΡΗΣΕΩΝ\nΗ φιλοσοφία του προγράμματος αυτού κινείται έξω από τις συνήθεις πρακτικές στο χώρο και εισάγει μια καινοτόμο προσέγγιση η οποία βασίζεται στη μόχλευση του κοινωνικού κεφαλαίου και των ανενεργών πόρων οι οποίοι πηγάζουν από τις συλλογικότητες που δρουν στον κοινόκτητο χώρο δεδομένου ότι, είναι μάταιο να περιμένει κανείς τη χρηματοοικονομική μόχλευση της αγοράς για την ενίσχυση της κοινωνικής οικονομίας. Αντίθετα είναι απαραίτητη προϋπόθεση η θεσμική ζήτηση προϊόντων υπηρεσιών και για την βιωσιμότητα των κοινωνικών επιχειρήσεων.\nΣτο τομέα της αγροδιατροφής και της κατανάλωσης, με πρωταγωνιστές τις ομοσπονδίες Συλλόγων, τις ενώσεις Παραγωγών –καταναλωτών μπορούν να δημιουργηθούν δίκτυα συνεργασίας και διακίνησης προϊόντων, χωρίς μεσάζοντες αλλά και στην βάση της κοινωνικά υποστηριζόμενης Γεωργίας.\nΣτο τομέα της υγείας με δεδομένες τις αυξημένες ανάγκες θα υπάρξει ενίσχυση της ζήτησης εάν παραχωρηθούν δημόσια κτίρια και υποδομές που βρίσκονται σε αδράνεια και δεν λειτουργούν προσφέροντας αυτές τις υποδομές σε αντίστοιχες κοινωνικές επιχειρήσεις.\nΤα θέματα αυτά θα αναπτύξουν κατά σειρά:\n Δρ. Ανδρέας Λύτρας / Καθηγητής Κοινωνιολογίας Παντείου Πανεπιστημίου\n Βασίλης Τακτικός / Δ/ντης ΙΝΜΕΚΟ\nΠόλα Νικολάου Γραμματέας Ομοσπονδίας ΚΟΙΣΠΕ\n Σύρος Κοσκοβόλης εκπρόσωπος του Δικτύου Αλληλέγγυας Συμβουλευτικής (Collaborativeterra.net)\n Δρ. Γιώργος Τσομπάνογλου, Καθηγητής Κοινωνιολογίας Πανεπιστημίου Αιγαίου\n Θάνος Τότσικας, ΙΒΕΠΕ ΣΕΒ\n Δημήτρης Μιχαηλίδης, Δημοσιογράφος ΑΓΡΟΝΕΑ\n Βέρα Τίκα Κοινωνικός Επιστήμονας\n Αλέξανδρος Οικονόμου. Διευθυντής Κ.Σ.Δ.Ε.Ο ΕΔΡΑ\nΔυνατότητες απασχόλησης σε άτομα με αναπηρία μέσω των ΚΟΙΝΣΕΠ\n Γιώργος Ρεθυμιωτάκης\n Γιώργος Σερεμετάκης/ Τηλεοπτικός Παραγωγός\nΓια την συμμετοχή στην ημερίδα: Τετάρτη 17/04/2019, 17:00 – Novus City Hotel, Καρόλου 23 (Πλατεία Καραϊσκάκη), Αθήνα


Το μήνυμα του Κούγια για τα γενέθλια της ΑΕΛ - Ποδόσφαιρο - Super League 1 - Λάρισα | sport-fm.gr: ΣΠΟΡ FM 94.6\nΠαρασκευή, 14 Αυγούστου 2020, 07:59\nΑκύρωσε το φιλικό με Στουτγάρδη η Μαρσέιγ για κρούσμα κορωνοϊού\nΙσοφαρίζει από την… άσπρη βούλα η Ατλέτικο με Ζοάο Φέλιξ (video)\nΔεσπόζει ο Σβεντ στην κορυφαία δεκάδα της Χίμκι\nΘετικό κρούσμα στο προπονητικό τιμ της Μάλαγα\nΤο μήνυμα του Κούγια για τα γενέθλια της ΑΕΛ\nΗ ΑΕΛ συμπληρώνει 55 χρόνια ζωής και ο Αλέξης Κούγιας με προσωπικό μήνυμα του, ευχήθηκε στην ομάδα.\nΤελευταία ενημέρωση 17/05/2019, 11:54\nΣήμερα η ΑΕΛ μας συμπληρώνει 55 χρόνια από τότε που τα ΔΣ του Ηρακλή, του Λαρισαϊκού, του Τοξότη, του Άρη, του Πελασγικού και του Πανθεσσαλικού έβαλαν στην άκρη τους προσωπικούς εγωισμούς, την πολιτική του «διαίρει και βασίλευε» και όλα αυτά που κράταγαν το λαρισαϊκό ποδόσφαιρο χαμηλά και αποφάσισαν να ιδρύσουν την αγαπημένη μας ΑΕΛ.\nΌλα αυτά τα χρόνια δεν ήταν πάντα ρόδινα και γεμάτα επιτυχίες και δυστυχώς μετά από μια πολύ μεγάλη επιτυχία, ακολουθούσαν πολλά χρόνια καταστροφής και ποδοσφαιρικής ανυπαρξίας, που έδιναν τη δυνατότητα σε ανύπαρκτους κοινωνικά, επαγγελματικά αλλά και ανθρώπους χωρίς ηθικούς φραγμούς να αναδεικνύονται, αφού η ΑΕΛ μας από τις δικές τους ενέργειες – ίντριγκες εις βάρος αξιόλογων προσώπων καταντούσε στο δικό τους χαμηλό επίπεδο.\nΗ ηλικία μου και η κοινωνική και επαγγελματική μου διαδρομή μου έχει επιτρέψει να γνωρίσω όλους αυτούς που έγραψαν και την θετική αλλά και την αρνητική ιστορία της ΑΕΛ και ευτυχώς για μένα, οδεύοντας προς τον 5ο χρόνο της παρουσίας μου στην ιδιαίτερα τιμητική θέση του μοναδικού μετόχου της ΑΕΛ, γνωρίζω ποιους πρέπει να εκτιμώ και να ακούω τη γνώμη τους και ποιους να αγνοώ.\nΣε αυτά τα 4 χρόνια κατάφερα να οδηγήσω την ΑΕΛ μόνο σε πρόοδο και διοικητική και αγωνιστική και είμαι περήφανος τόσο για το δικό μου έργο, όσο και των συνεργατών μου.\nΕίμαστε πλέον αναπόσπαστο μέλος της ολιγαρίθμου Super League, κοιτάζουμε στα μάτια όλους τους αντιπάλους μας, ακόμη και πρωταθλητές και κυπελλούχους, έχουμε σωστή οικονομική πολιτική, ακουγόμαστε σε όλα τα κέντρα των αποφάσεων, δεν είμαστε παράρτημα κανενός με δανεικούς και κοιτάζουμε με αισιοδοξία το αύριο.\nΤις επόμενες ημέρες λόγω των εκλογών θα δώσω ανοιχτή συνέντευξη τύπου και ελπίζω όλοι οι δημοσιογράφοι και κυρίως αυτοί που έχουν συνηθίσει σε μονολόγους να προσέλθουν και να υποβάλλουν την οποιαδήποτε ερώτηση σε ανοιχτή ραδιοφωνική αναμετάδοση, ώστε οι οπαδοί μας σε όλη την Ελλάδα να μάθουν τα σχέδια μου για το μέλλον της αγαπημένης μας ομάδας.\nΜεγάλη προσφορά από το Pamestoixima.gr: Ενισχυμένη απόδοση* στον Κώστα Σλούκα για πρώτο σκόρερ του Final 4! *Όροι και προϋποθέσεις\nΤα είχε όλα η προπόνηση του ΠΑΟΚ…\nΕκτός έδρας… φιλική νίκη επί του Βόλου για Ατρόμητο\nΞεκίνησαν τα βάσανα του Άρη στα 3-5 Πηγάδια\nΙνσούα: «Έγινε αυτό που ήθελα, ελπίζω ότι θα κατακτήσω τίτλους με την ΑΕΚ»\nΕπίσημο: Ινσούα τριετίας στην ΑΕΚ!\nΚυκλοφόρησαν οι νέες εμφανίσεις του ΟΦΗ\nΑΕΚ σε Ινσούα: «Η νέα σου φανέλα σε περιμένει»\nΟι νέες εμφανίσεις του Παναιτωλικού (pics)\nΟ καιρός σήμερα (14/08/2020)\nΟι τηλεοπτικές μεταδόσεις της Παρασκευής (14/08/2020)\nΤα πρωτοσέλιδα της Παρασκευής (14/08/2020)\nΠάνω από μισό εκατομμύριο τα κρούσματα κορωνοϊού στο Περού\nΞεπέρασαν τους 750.000 οι νεκροί από κορωνοϊό παγκοσμίως\nΜπαράζ διπλωματικών επαφών Δένδια ενόψει έκτακτου Συμβουλίου ΥΠΕΞ της ΕΕ\nΙράν: Η συμφωνία Ισραήλ-ΗΑΕ εξυπηρετεί τα «σιωνιστικά εγκλήματα»\nΕπικαιρότητα | 06:05


HΠΑ: Περιορισμοί εισόδου στη χώρα σε υπηκόους 38 χωρών για τις οποίες δεν απαιτείται βίζα | HuffPost Greece\n09/12/2015 04:50 EET | Updated 09/12/2015 04:50 EET\nHΠΑ: Περιορισμοί εισόδου στη χώρα σε υπηκόους 38 χωρών για τις οποίες δεν απαιτείται βίζα\nΗ Βουλή των Αντιπροσώπων των Ηνωμένων Πολιτειών πέρασε με μεγάλη πλειοψηφία την Τρίτη ένα νόμο που εισαγάγει αυστηρότερους περιορισμούς εισόδου στη χώρα σε υπηκόους των 38 χωρών για τις οποίες δεν απαιτείται θεώρηση (βίζα).\nΣτο μεταξύ, το αμερικανικό Πεντάγωνο προειδοποίησε εναντίον της ανατροφοδότησης της ρητορικής που χρησιμοποιεί το Ισλαμικό Κράτος περί πολέμου των ΗΠΑ ενάντια στο Ισλάμ, επικρίνοντας την πρόταση που έκανε ο υποψήφιος για το χρίσμα του Ρεπουμπλικανικού Κόμματος Ντόναλντ Τραμπ, η οποία προκάλεσε παγκόσμια κατακραυγή.\n«Οτιδήποτε ενισχύει την ρητορική του ΙΚ και θέτει σε ανταγωνισμό τις ΗΠΑ με την μουσουλμανική πίστη, είναι σίγουρα όχι μόνο ενάντια στις αξίες μας, αλλά και ενάντια στην εθνική μας ασφάλεια», δήλωσε ο Κουκ στη συνέντευξη Τύπου.\nPLUS: ΔΙΕΘΝΕΣ βίζα Τραμπ περιορισμοί ταξίδια επισκέπτες


Α21 Επίδομα παιδιού: Πότε κλείνει η πλατφόρμα για τις αιτήσεις του 2020\nΑ21 Επίδομα παιδιού: Πότε κλείνει η πλατφόρμα για τις αιτήσεις του 2020 - Τελευταία ευκαιρία για όσους γονείς δεν ολοκλήρωσαν την αίτηση\nΜέχρι και την Παρασκευή 15 Ιανουαρίου έχουν τη δυνατότητα οι δικαιούχοι του επιδόματος παιδιού να υποβάλλουν αίτηση.\nΣυγκεκριμένα, όσοι γονείς δεν πρόλαβαν να υποβάλουν ή να ολοκληρώσουν την αίτηση τους για το 2020, έχουν μια τελευταία ευκαιρία προκειμένου να τους χορηγηθεί το επίδομα.\nΗ ηλεκτρονική πλατφόρμα για την πρώτη αίτηση του 2021 πρόκειται να ανοίξει τον Μάρτιο. Ο Οργανισμός Προνοιακών Επιδομάτων και Κοινωνικής Αλληλεγγύης με νέα ανακοίνωση θα ενημερώσει τους ενδιαφερόμενους.\nΑ21 Επίδομα παιδιού: Πληρωμή\nΗ τελευταία δόση για το 2020 αναμένεται να πιστωθεί στους λογαριασμούς των δικαιούχων στις 29 Ιανουαρίου.\nΔείτε αναλυτικά τις πληρωμές του επιδόματος για το 2021\nΠροηγούμενο άρθροΕλάχιστο Εγγυημένο Εισόδημα: Πότε θε γίνει η πληρωμή ΚΕΑ Ιανουαρίου\nΕπόμενο άρθροΑναδρομικά συντάξεων: Βόμβα του Ελεγκτικού Συνεδρίου κόντρα στο ΣτΕ


Ευχή να μην μείνουν απλά ευχές, αλλά να γίνουν πράξη, τα ωραία λόγια που λέγονται!!! - Κακοποίηση ζώων και ακτιβισμός - Η αδέσμευτη φωνή των τετράποδων\nΤο 2022 μπήκε, με ένα έκτακτο δελτίο ειδήσεων!\n💝Μόλις ανακοινώθηκε ότι διέφυγε ένας ιός από το εργαστήρι της καρδίας.\n💝Το όνομα του 💝 ΑΓΑΠΗ 💝\n💝Κολλάει από άνθρωπο σε άνθρωπο.\n💝Από άνθρωπο σε ζώα.\n💝Από άνθρωπο σε φυτά.\n💝Δεν υπάρχει κανένα μέσο προστασίας.\n💝Έχει μεγάλο ρυθμό διασποράς. Σε όλα τα κοινωνικά στρώματα.\n💝Διαπερνά τοίχους, καλύπτει αποστάσεις με υπερβολική ταχύτητα.\n💝Στοχεύει κατευθείαν στην καρδιά.\n💝Ευπαθείς στο νέο ιό είναι όλοι οι άνθρωποι.\n💝Οι μόνοι που δεν κολλάνε είναι όσοι επιμένουν να έχουν κλειστή την καρδιά τους και να μην την ακούνε.\n💝Να επιμένουν να ζουν στο σκοτάδι και να τους ενοχλεί το φως κι η ομορφιά.\n💝Εστίαση στην χαρά,\n💝Αγάπη εαυτού και στους άλλους,\n💝Καμία εις τους αιώνες.\n💝Εύχομαστε να κολλήσουμε όλοι, φιλόζωοι και μη !!!💝\nPrevious Τα ζώα, τα παιδιά, τα λουλούδια, τα δέντρα…γενικά ότι αναπνέει δεν είναι δώρα\nNext Ζητω η Επανασταση!


Η Ελένη και ο Ματέο στον παράδεισο του «Οναρ» - 42\n42.grLifestyleΗ Ελένη και ο Ματέο στον παράδεισο του «Οναρ»\nΗ Μενεγάκη έγινε 47!\nΤα γενέθλιά της είχε το Σάββατο η παρουσιάστρια και τα γιόρτασε με τα αγαπημένα της πρόσωπα στα Άχλά [ΕΙΚΟΝΕΣ]\n31 Οκτωβριου 2016 17:10\nΤα γενέθλιά της είχε το Σάββατο η Ελένη Μενεγάκη και τα γιόρτασε με τα αγαπημένα της πρόσωπα στην Άνδρο. Η παρουσιάστρια του Alpha που έγινε 47 χρόνων, πέρασε το τριήμερο μακριά από την Αθήνα και απόλαυσε τις βόλτες της στον επίγειο παράδεισό της!\nΗ Άνδρος και ο πρότυπος ξενώνας του Ματέο Παντζόπουλου στο νησί είναι για την Ελένη, το απόλυτο καταφύγιο της χειμώνα – καλοκαίρι. Η αλήθεια είναι βέβαια, πως τους καλοκαιρινούς μήνες η παρουσιάστρια περνά περισσότερο χρόνο εκεί και συνδυάζει την ξεκούραση με τις βουτιές στα καθαρά νερά, αλλά και τώρα που χειμωνιάζει ο καιρός, πηγαίνει στο νησί όποτε βρίσκει ευκαιρία. Μαζί της φυσικά και τα αγαπημένα της πρόσωπα, τα παιδιά και ο σύντροφος της ζωής της, που βρίσκεται αρκετά συχνά στην Άνδρο, λόγω επαγγελματικών υποχρεώσεων…\nΑυτήν τη φορά, όμως, κοντά στην παρουσιάστρια βρέθηκε και ο αδελφός της Θοδωρής Μισόκαλος. Ο αδελφός της Ελένης ανέβασε μια φωτογραφία στο Instagram, με το μαγευτικό τοπίο του νησιού και ακολούθησε και η φωτογραφία της παρουσιάστριας από το τριήμερο στην Άνδρο.\nΤο ξενοδοχείο του Ματέο Παντζόπουλου στα Αχλα της Άνδρου δεν έχει ονομαστεί τυχαία «Οναρ». Είναι κυριολεκτικά ένας επίγειος παράδεισος, γι΄αυτό και η Ελένη Μενεγάκη θεωρεί το μέρος αυτό το ησυχαστήριο της και σε κάθε ευκαιρία το επισκέπτεται. Βασικό μέλημα του Ματέο Παντζόπουλου ήταν η μικρότερη δυνατή επέμβαση στο φυσικό τοπίο και τη δημιουργία ενός φιλόξενου «οικισμού» που συνομιλεί αρμονικά με το περιβάλλον. Και αυτό αναμφίβολα το κατάφερε, καθώς δημιούργησε τις κατοικίες αποκλειστικά με φυσικά υλικά του τόπου, έφτιαξε ένα αγρόκτημα βιολογικής καλλιέργειας, ενώ έχει αναπτύξει εναλλακτικές μορφές ενέργειας και οικολογικές δραστηριότητες.\nΗ Ελένη και ο Ματέο στον παράδεισο της Άνδρου


Ομφαλικό Αίμα – Cordblood-gel\nΤο ομφάλιο αίμα, που μέχρι πρότινος αντιμετωπιζόταν ως νοσοκομειακό απόβλητο, αποτελεί πλέον μια πολύτιμη πηγή αρχέγονων αιμοποιητικών κυττάρων που μπορούν να χρησιμοποιηθούν ως μόσχευμα για ασθενείς με σοβαρά αιματολογικά νοσήματα. Η κλινική εμπειρία 25 χρόνων μεταμόσχευσης με ομφάλιο αίμα έχει δείξει ότι από τους ποιο σημαντικούς παράγοντες για την επιβίωση των ασθενών είναι, η υψηλή δόση αρχέγονων αιμοποιητικών κυττάρων και ο καλύτερος συνδυασμός αντιγόνων ιστοσυμβατότητας. Για το λόγο αυτό, οι τράπεζες ομφαλίου αίματος για αλλογενή χρήση (δημόσιες), επιλέγουν να κρυοσυντηρήσουν μονάδες ομφαλίου αίματος μεγάλου όγκου καθώς σχετίζεται με μεγαλύτερο αριθμό αρχέγονων αιμοποιητικών κυττάρων με αποτέλεσμα να απορρίπτονται περίπου τα τρία τέταρτα των μονάδων που δωρίζονται για αλλογενή χρήση γεγονός που ενδεχομένως αποθαρρύνει τις μητέρες να δωρίζουν το ομφαλοπλακουντιακό αίμα.\nΟι μονάδες αυτές θα μπορούσαν να χρησιμοποιηθούν για την παρασκευή γέλης αιμοπεταλίων. ‘Αλλωστε με βάση τα πολλά υποσχόμενα αποτελέσματα χρήσης του ομφαλοπλακουντιακού αίματος σε πρόσφατα δημοσιευμένες κλινικές μελέτες που πραγματοποιήθηκαν στο Μιλάνο σε παιδιά που πάσχουν από πομφολυγγώδη επιδερμόλυση, ξεκίνησε πριν μερικούς μήνες μια τυχαιοποιημένη κλινική δοκιμή στην Ιταλία χρησιμοποιώντας γέλη αιμοπεταλίων προερχόμενη από ομφαλοπλακουντιακό αίμα για τη θεραπεία του διαβητικού έλκους. Οι κύριοι παράγοντες που οδηγούν στον ακρωτηριασμό είναι τα έλκη των κάτω άκρων και η γάγγραινα, που οφείλεται σε απόφραξη αγγείου η οποία οδηγεί, τελικά, το πόδι, ή ένα δάκτυλο, σε νέκρωση. Υπολογίζεται ότι το 25 % των ατόμων με διαβήτη θα εμφανίσει έλκος στα κάτω άκρα έστω μία φορά κατά τη διάρκεια της ζωής του, ενώ στατιστικά 1.000.000 διαβητικοί σε ολόκληρο τον κόσμο αναγκάζονται να υποβληθούν σε ακρωτηριασμό ενός άκρου τους σε ετήσια βάση.\nΣτην Ελλάδα τα ποσοστά είναι εξίσου απογοητευτικά καθώς υπολογίζεται ότι το 4 έως 5% των διαβητικών ασθενών εμφανίζουν έλκη κάτω άκρων, γεγονός που σημαίνει ότι 30.000- 40.000 άτομα με διαβήτη διατρέχουν αυξημένο κίνδυνο ακρωτηριασμού. (Πανελλήνιο Συνέδριο Εταιρίας Μελέτης Διαβητικού ποδιού 2012). Σε αυτή την ομάδα ασθενών απευθύνεται η γέλη αιμοπεταλίων από ομφάλιο αίμα.


Συνολικός αριθμός υπηρετούντων ΕΕΠ & ΕΒΠ: Εγγραφο ΠΟΣΕΕΠΕΑ στο ΥΠΑΙΘ - especial.gr\nΒρίσκεστε:Αρχική»Ομοσπονδίες & Σύλλογοι»ΠΟΣΕΕΠΕΑ / Αιρετοί»Συνολικός αριθμός υπηρετούντων ΕΕΠ & ΕΒΠ: Εγγραφο ΠΟΣΕΕΠΕΑ στο ΥΠΑΙΘ\nΣυνολικός αριθμός υπηρετούντων ΕΕΠ & ΕΒΠ: Εγγραφο ΠΟΣΕΕΠΕΑ στο ΥΠΑΙΘ, για την Ειδική και Γενική Εκπαίδευση και τα ΚΕΣΥ.\nΣυνολικός αριθμός υπηρετούντων ΕΕΠ & ΕΒΠ\nΤην Υφυπουργό Υ.ΠΑΙ.Θ κα. Ζέττα Μακρή\nΤη Διεύθυνση Ειδικής Αγωγής, Διευθυντή κ.Ιωάννη Ζυμβρακάκη\nΘέμα: «Επίσημο έγγραφο αίτημα της Π.Ο.Σ.Ε.Ε.Π.Ε.Α. για τον συνολικό αριθμό των υπηρετούντων συναδέλφων Ε.Ε.Π. & Ε.Β.Π. στην Ειδική, στη Γενική Εκπαίδευση και στα Κ.Ε.Σ.Υ.»\nΕπιπλέον, θα επιθυμούσαμε στο συγκεντρωτικό πίνακα που θα μας αποστείλετε να περιλαμβάνονται αναλυτικά και αριθμητικά οι ειδικότητες και ο χώρος στον οποίο υπηρετεί το Ε.Ε.Π. και το Ε.Β.Π. (π.χ. ψυχολόγοι, κοινωνικοί λειτουργοί, λογοθεραπευτές, σχολικοί νοσηλευτές, εργοθεραπευτές, φυσικοθεραπευτές, Ε.Β.Π. κ.λ.π.) χωρίς βεβαίως αναφορά ονομάτων.\nΠαρακαλούμε μην παραλείπετε να αναφέρετε το especial.gr ως πηγή, με ενεργό link προς τη διεύθυνση https://www.especial.gr/sunolikos-arithmos-upiretountwn-eep-evp-eggrafo-poseepea-sto-ypaith/ όταν αναδημοσιεύετε το περιεχόμενό μας.\nΑναπληρωτές αριθμός μονίμων ΕΒΠ έγγραφα ΕΕΠ Ζέτα Μακρή ΠΟΣΕΕΠΕΑ Υπουργείο Παιδείας υφυπουργός παιδείας\nΠροηγούμενο άρθροΑδειες αναπληρωτών-κορονοϊός: Aναρρωτικές-μισθοδοσία-προϋπηρεσία μετά από άδεια ασθενείας covid 19-Ερώτηση στη Βουλή\nΕπόμενο άρθρο Αίτημα συνάντησης ΑΔΕΔΥ με ΜΤΠΥ για το ζήτημα της επαναχορήγησης δανείων στους εργαζόμενους στο Δημόσιο